สวัสดีค่ะ คือเดือนที่แล้วประจำเดือนมาวันที่ 17-21 ก.ค.ค่ะ แล้ววันที่ 31 ก.ค.มีเลือดออกเล็กน้อยทางช่องคลอด เวลาเราไปปัสสวะ ใช้ทิชชู่เช็ด ก้จะมีเลือดติดมาค่ะ แล้ววันที่ 1 ส.ค.ไปตรวจภายใน ตรวจฉี่ อัตต้าซาวปกติดีค่ะ แต่เจอถุงน้ำในรังไข่ 4.9 ซม.ค่ะ คุณให้ยาปรับฮอร์โมนมาทาน 10 เม็ด ทานวันละ 1 เม็ด ก่อนนอนค่ะ ตอนนี้เลือดยังไม่หยุดไหลเลยค่ะ เป็นเวลา 13 วันแล้วค่ะ
สวัสดีค่ะ การมีเลือดไหลทางช่องคลอดเกิน 7 วันดังกล่าวมานั้น น่าจะไม่ใช่ประจำเดือน และเป็นเลือดออกผิดปกติทางช่องคลอด ซึ่งอาจจะมีสาเหตุมาจาก ผลข้างเคียงจากการใช้ยา ถุงน้ำในรังไข่ชนิดสร้างฮอร์โมนออกมาอย่างผิดปกติ ฮอร์โมนจากรังไข่ไม่สมดุล เนื้องอกมดลูกหรือปากมดลูก การติดเชื้อที่ช่องคลอดหรือปากมดลูก ภาวะแทรกซ้อนจากการตั้งครรภ์ เป็นต้นหากเลือดออกมามากเป็นลิ่ม ร่วมกับปวดท้องน้อย ซีด เพลีย ควรรีบไปพบแพทย์เพื่อตรวจยืนยันการตั้งครรภ์และหาสาเหตุที่แน่ชัดดังกล่าวไปอีกครั้ง เพราะถึงแม้จะได้รับยาปรับฮอร์โมนอยู่ ภาวะที่เกิดอยู่นี้ก็ไม่น่าจะปกติ ไม่ควรรอค่ะ เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เองเพิ่มเติม